UPT

Poli Bike Challenge
2023-04-22 10:00 - 18:00 (Europe/Bucharest) | Piața Victoriei, Piața Victoriei 2, Timișoara, Timiș, România
Universitatea Politehnica Timișoara organizează în 2023 competiția Poli Bike Challenge – eveniment înregistrat în calendarul Federației Române de Ciclism. Competiţia de tip criterium este destinată copiilor, amatorilor și sportivilor profesioniști, fiind desfășurată în patru curse dedicate fiecărei categorii aparte.

Zilele Porților Deschise la Universitatea Politehnica Timișoara
2023-04-03 10:00 - 2023-04-06 16:00
Universitatea Politehnica Timișoara organizează anual Zilele Porților Deschise, unde elevii și cadrele didactice din sistemul preuniversitar sunt invitați să descopere laboratoarele facultăților, experimentele care se pot realiza aici și să viziteze întregul campus al UPT. Elevii și cadrele didactice însoțitoare vor putea vizita bazele sportive ale Universității Politehnica Timișoara, Biblioteca UPT (cea mai modernă din mediul universitar) sau laboratorul interactiv de fizică Experimentarium TM, din Parcul Rozelor, unde se pot susține peste 300 de experimente interesante.

Zilele Carierei
2023-03-29 10:00 - 2023-03-30 17:00 | Restaurantul Studențesc UPT, Aleea Studenților 2, Timișoara, Timis, România
Zilele Carierei este un eveniment care reunește companii de renume din vestul țării cu studenții și absolvenții UPT, pentru a le prezenta oferte de carieră sau programe de internship disponibile.
Evenimentul este organizat de Universitatea Politehnica Timișoara, prin intermediul Centrului de Consiliere și Orientare în Carieră.

Meditații gratuite chimie organică și anorganică
2023-03-04 10:00 - 12:00
Programul de meditații gratuite la disciplinele Chimie Anorganică și Chimie Organică intitulat „Cu UPT învăț CHIMIE” vine în întâmpinarea elevilor de liceu care se pregătesc pentru examenul de bacalaureat, oferind cursuri gratuite de pregătire predate de cadre didactice universitare de la Facultatea de Chimie Industrială și Ingineria Mediului, din cadrul Universității Politehnica Timișoara. Scopul este aprofundarea cunoștințelor în domeniile menționate, formarea de competențe necesare absolvenților de liceu, precum și familiarizarea elevilor cu cerințele subiectelor pentru susținerea examenului de bacalaureat.

UPTeConectează - lecții de matematică online și fizic
2023-02-18 10:00 - 12:00
Lecții susținute în format online și fizic, în vederea pregătirii la matematică pentru examenele de bacalaureat și de admitere, organizate gratuit de către cadrele didactice ale Universității Politehnica Timișoara.

ViPEDU - Târg educațional virtual
2023-04-04 - 2023-04-05
Călătorește Virtual în lumea Politehnicii: 10 facultăți, 24 de domenii de licență și 57 de specializări așteaptă să fie descoperite la ViP EDU. Târgul se adresează tuturor persoanelor (elevi, părinți, cadre didactice, etc.) dornice să afle informații cu privire la oferta educațională a UPT, dar și numeroasele oportunități de care se bucură un viitor student UPT.
Vizitatorii vor putea explora standurile facultăților și vor putea discuta live cu reprezentanții fiecărei facultăți. Mai mult, vor avea loc întâlniri live prin platforma Zoom și live pe Facebook cu reprezentații fiecărei facultăți. La finalul fiecărei prezentări, participanții vor avea ocazia de a discuta și de a pune întrebări reprezentaților.
